maketas (modelis)
Vilniaus geto partizanų organizacija FPO 1943 m. vasarą nujausdama Vilniaus geto likvidavimą ir suprasdama, kad suorganizuoti Vilniuje sukilimą nepavyks, ieškojo kitų būtų išsigelbėti ir pasipriešinti. Tam buvo bandoma susisiekti su Baltarusijoje veikiančiomis partizanų brigadomis bei esančiomis Lietuvoje. Iki geto likvidavimo, nuo rugsėjo 11 iki 22 dienos, prie Naručio ežero (Baltarusija) FPO pavyko išsiųsti 4 grupes ir daug pavienių kovotojų. 1943 m. rugsėjo 23 d. vokiečiai paskelbė apie geto likvidavimą. Gete dar buvo likę daugiau kaip 100 FPO kovotojų. FPO štabas, vadovaujamas Abos Kovnerio nusprendė išvesti žmones per kanalizacijos sistemą. Rytą, apie 11 val., visi kovotojai su ginklais, pro angą (viename iš namų Rūdninkų gatvėje) pradėjo leistis žemyn. Pradžioje tai buvo palyginti platus kanalas, toliau jis siaurėjo. Reikėjo šliaužti per purvą ir atmatas, trūko oro. Išėjimas iš kanalizacijos atsivėrė Šv. Ignoto gatvėje apgriautame namo rūsyje. Šiam pabėgimui per kanalizacijos vamzdžius vadovavo Chyena Kaplinskaja ir Šmuelis Kaplinskij. Iš viso pas sovietinius partizanus iš Vilniaus geto pabėgo 1150 FPO narių ir 650 neorganizuotų žydų.
Maketas"Pabėgimas per kanalizacijos kolektori"